2020. gada 10. jūlijā Noteikumi Nr. 432

Rīgā (prot. Nr. 43 1. §)

**Grozījumi Ministru kabineta** **2020. gada 9. jūnija noteikumos Nr. 360 "Epidemioloģiskās drošības pasākumi** **Covid-19 infekcijas izplatības ierobežošanai"**

Izdoti saskaņā ar [Epidemioloģiskās drošības likuma](https://likumi.lv/ta/id/52951-epidemiologiskas-drosibas-likums)  
[3. panta](https://likumi.lv/ta/id/52951-epidemiologiskas-drosibas-likums#p3) otro daļu, [14. panta](https://likumi.lv/ta/id/52951-epidemiologiskas-drosibas-likums#p14) pirmās daļas 5. punktu,  
[19. panta](https://likumi.lv/ta/id/52951-epidemiologiskas-drosibas-likums#p19) pirmo un 2.1 daļu, [19.1 pantu](https://likumi.lv/ta/id/52951-epidemiologiskas-drosibas-likums#p19.1),  
[39. panta](https://likumi.lv/ta/id/52951-epidemiologiskas-drosibas-likums#p39) pirmo un otro daļu un

[Covid-19 infekcijas izplatības pārvaldības likuma](https://likumi.lv/ta/id/315278-covid-19-infekcijas-izplatibas-parvaldibas-likums)  
[4. panta](https://likumi.lv/ta/id/315278-covid-19-infekcijas-izplatibas-parvaldibas-likums#p4) 1., 2., 3., 4., 5., 6., 7., 8., 11., 12.,  
13. un 14. punktu

Izdarīt Ministru kabineta 2020. gada 9. jūnija noteikumos Nr. 360 "Epidemioloģiskās drošības pasākumi Covid-19 infekcijas izplatības ierobežošanai" (Latvijas Vēstnesis, 2020, 110B., 123A. nr.) šādus grozījumus:

1. Papildināt noteikumus ar 20.3.1 apakšpunktu šādā redakcijā:

"20.3.1 no 2020. gada 11. jūlija līdz 1. septembrim:

20.3.11.  iekštelpās pie viena galdiņa neatrodas vairāk par četriem apmeklētājiem, kas nav vienas mājsaimniecības locekļi;

20.3.12.  ārtelpās pie viena galdiņa neatrodas vairāk par astoņiem apmeklētājiem, kas nav vienas mājsaimniecības locekļi;".

2. Papildināt noteikumus ar 20.7. apakšpunktu šādā redakcijā:

"20.7. apmeklētājiem redzamās vietās (vismaz pie ieejas un kases) ir izvietota skaidri salasāma publiski pieejama informācija, tai skaitā svešvalodā, par maksimāli pieļaujamo personu skaitu, kas vienlaikus var atrasties pakalpojuma sniegšanas vietā."

3. Izteikt 24. punktu šādā redakcijā:

"24. Kultūras, sporta, izklaides, tai skaitā diskotēku, un reliģiskās darbības veikšanas vietās, kā arī sabiedriskās ēdināšanas vietās darbu uzsāk ne agrāk kā plkst. 6.00 un beidz ne vēlāk kā plkst. 24.00, izņemot brīvdabas kino demonstrācijas pasākumus, kurus beidz ne vēlāk kā plkst. 02.00."

Ministru prezidents A. K. Kariņš

Veselības ministre I. Viņķele